#شعردوروم اوز‌رلیگی ائیواندا یاندیریم گله‌سن ؟گزیم اتاقلاری ، تئز تئز دولاندیریم گله‌سن ؟دوروم گئدیم کوچه‌ده های سالیم کی یار یولدااینانمایانلاری زورلا ایناندیریم گله‌سن ؟دوروم آیا او قدر یالواریم کی تئز گئتسین ؟دان اولدوزون سنه خاطیر اویاندیریم گله‌سن ؟باهار گلنده دئمیشدین گلر کوچن قوشلارباهار گئدیر نه دئییرسن یوباندیریم گله‌سن ؟زامان گئجیکدی ساعاتلار داریخدیلار نئیلیم ؟بوتون ساعاتلاری بیر بیر دایاندیریم گله‌سن ؟و سن دئه ...سن کی اگر گلمه‌سن نه چاره قیلیم ؟دوزون دانیش نئچه شعری اوتاندیریم گله‌سن ؟✍مهدی میر‌زا رسول‌زاده